কাশ্মীরে ফের শুরু ড্রোন হামলা, ব্ল্যাকআউট জম্মু

ওয়েব ডেস্ক: শনিবার বিকেলবেলা মার্কিন প্রেসিডেন্ট ডোনাল্ড ট্রাম্প এক্স হ্যান্ডেলে পোস্ট করেন ‘ভারত-পাকিস্তান দুই দেশ যুদ্ধবিরতিতে রাজি’। মার্কিন যুক্তরাষ্ট্রের পররাষ্ট্রমন্ত্রী মার্কো রুবিও তিনিও জানান দুই দেশই যুদ্ধ বন্ধে রাজি। তারপরেই বিদেশ সচিব বিক্রম মিস্রি সাংবাদিক বৈঠক থেকে জানান যুদ্ধবিরতিতে রাজি ভারতও। ভারতীয় সেনার তিন সেনা প্রধান তাঁরাও জানান, আপাতত আলোচনার পর যুদ্ধবিরতিতে ভারত রাজি। ভারত প্রথম থেকেই যেমন যুদ্ধ বিরতির কথা বলেছিল, এমনকি ভারত যুদ্ধের তেজ বাড়াতে চাননা বলেই জানান।

তবে সেগুরে বালি! যুদ্ধ বিরতি ঘোষণার তিন ঘন্টার মধ্যেই ফের পাকিস্তান জম্মুতে শুরু করল হামলা। রাত ৮.১৫ তে ফের শুরু হামলা। শোনা গেল গুলির আওয়াজ। আর তার জেরেই এবার জম্মুতে ফের ব্ল্যাকআউট। আন্তর্জাতিক সীমান্ত বরাবর ১১ টি জায়গায় হামলা পাকিস্তানের। ব্ল্যাকআউট করে দেওয়া হল শ্রীনগর, উধমপুর, এবং বারামুড়া।

৩ ঘন্টার মধ্যেই সংঘর্ষ বিরতি লঙ্ঘণ করল পাকিস্তান। ইতিমধ্যেই জম্মু কাশ্মীরের মুখ্যমন্ত্রী ওমার আবদুল্লা এক্স হ্যান্ডেলে পোস্ট করে জানিয়েছেন ফের তিনি শুনতে পাচ্ছেন গুলির আওয়াজ।